stanford-oval/wikipedia huggingface dataset:
Kokoonpanot koripallon maailmanmestaruuskilpailuissa 2010
Lohko D > Liettua

Päävalmentaja:  Kęstutis Kemzūra
| # | Pelipaikka | Nimi | Syntymävuosi | Seurajoukkue |
| --- | --- | --- | --- | --- |
| 4 | Takamies | Renaldas Seibutis | 1985 |  Bizkaia Bilbao Basket |
| 5 | Takamies | Mantas Kalnietis | 1986 |  Žalgiris |
| 6 | Laituri | Jonas Mačiulis | 1985 |  AJ Milano |
| 7 | Takamies | Martynas Pocius | 1986 |  Žalgiris |
| 8 | Takamies | Martynas Gecevičius | 1988 |  Lietuvos Rytas |
| 9 | Takamies | Tomas Delininkaitis | 1981 |  PAOK Thessaloniki BC |
| 10 | Laituri | Simas Jasaitis | 1982 |  Galatasaray Café Crown |
| 11 | Laituri | Linas Kleiza | 1985 |  Toronto Raptors |
| 12 | Laituri | Tadas Klimavičius | 1982 |  Žalgiris |
| 13 | Laituri | Paulius Jankūnas | 1984 |  Žalgiris |
| 14 | Sentteri | Martynas Andriuškevičius | 1986 |  Meridiano Alicante |
| 15 | Sentteri | Robertas Javtokas | 1980 |  Power Electronics Valencia |
Lohko D > Uusi-Seelanti

Päävalmentaja:  Nenad Vučinić
| # | Pelipaikka | Nimi | Syntymävuosi | Seurajoukkue |
| --- | --- | --- | --- | --- |
| 4 | Takamies | Lindsay Tait | 1982 |  Wellington Saints |
| 5 | Takamies | Michael Fitchett | 1982 |  Nelson Giants |
| 6 | Takamies | Kirk Penney | 1980 |  New Zealand Breakers |
| 7 | Laituri | Mika Vukona | 1982 |  New Zealand Breakers |
| 8 | Laituri | Phill Jones | 1974 |  Cairns Taipans |
| 9 | Takamies | Jeremy Kench | 1984 |  Christchurch Cougars |
| 10 | Laituri | Benny Anthony | 1988 |  New Zealand Breakers |
| 11 | Laituri | Pero Cameron | 1974 |  Wellington Saints |
| 12 | Laituri | Thomas Abercrombie | 1987 |  New Zealand Breakers |
| 13 | Laituri | Casey Frank | 1977 |  Wellington Saints |
| 14 | Laituri | Craig Bradshaw | 1983 |  VEF Riga |
| 15 | Sentteri | Alex Pledger | 1987 |  New Zealand Breakers |
Lohko D > Espanja

Päävalmentaja:  Sergio Scariolo
| # | Pelipaikka | Nimi | Syntymävuosi | Seurajoukkue |
| --- | --- | --- | --- | --- |
| 4 | Laituri | Fernando San Emeterio | 1984 |  Caja Laboral |
| 5 | Takamies | Rudy Fernández | 1985 |  Portland Trail Blazers |
| 6 | Takamies | Ricky Rubio | 1990 |  Regal FC Barcelona |
| 7 | Takamies | Juan Carlos Navarro | 1980 |  Regal FC Barcelona |
| 8 | Takamies | Raúl López | 1980 |  Himki BK |
| 9 | Laituri | Felipe Reyes | 1980 |  Real Madrid |
| 10 | Laituri | Víctor Claver | 1988 |  Power Electronics Valencia |
| 11 | Sentteri | Fran Vázquez | 1983 |  Regal FC Barcelona |
| 12 | Takamies | Sergio Llull | 1987 |  Real Madrid |
| 13 | Sentteri | Marc Gasol | 1985 |  Memphis Grizzlies |
| 14 | Laituri | Álex Mumbrú | 1979 |  Bizkaia Bilbao Basket |
| 15 | Laituri | Jorge Garbajosa | 1977 |  Real Madrid |
Lauri Sipilä

Lauri Rafael Sipilä (4. toukokuuta 1904 Mynämäki – 20. toukokuuta 1974 Turku) oli suomalainen arkkitehti ja kuvataiteilija.
Lauri Sipilän vanhemmat olivat Mynämäen kirkkoherra, lääninrovasti ja kansanedustaja Frans Wilhelm (Wilho) Sipilä ja Amanda (Mandi) Matilda o.s. Piirainen. Lauri oli heidän neljäs lapsensa. Taidemaalari Sulho Sipilä oli Lauri Sipilän veli.
Sipilä suoritti ylioppilastutkinnon Turun Suomalaisessa Yhteiskoulussa 1923, ja opiskeli arkkitehdiksi Teknillisessä korkeakoulussa Helsingissä ja valmistui vuonna 1929. Hän toimi apulaisena Erik Bryggmanin, Pauli E. Blomstedtin, Jussi Paatelan sekä Alvar Aallon arkkitehtitoimistoissa vuosina 1926–1932.
Lauri Sipilä perusti oman arkkitehtitoimiston 1937. Hän avioitui Helmi Havosen kanssa 1945. Työurallaan hän toimi myös rakennustarkastajana useissa Turun seudun kunnissa. Hän teki myös pitkän uran opettajana Turun teknillisessä oppilaitoksessa, jääden eläkkeelle talonrakennusopin yliopettajan virasta vuonna 1970. Samoin hän oli useissa luottamustehtävissä vuoteen 1965 asti.
Lauri Sipilä oli myös kuvataiteilija, joka ammensi vaikutteita 1900-luvun alun uusista eurooppalaisista suuntauksista. Hän ei kuitenkaan elinaikanaan osallistunut näyttelyihin tai järjestänyt omia näyttelyitä. Läpileikkaus hänen teoksistaan oli esillä Mynämäen kulttuuritalo Vanhassa yhteiskoulussa ja Mynämäen kirjastossa sekä Raision museo Harkossa osana Suomi 100 -ohjelma
Töitä

Vuosina 1931–1971 Sipilä suunnitteli useita rakennuksia Turkuun ja Turun ympäristökuntiin:
Naantalin paloasema (1931)
Kesko Oy:n Turun toimitalo (1937−38)
Turun teollisuus-koulun lisärakennus (1938)
Tortinmäen koulu (1942)
As Osuuskunta Tiilentekijänkatu 4 asunto- ja tehdasrakennus (1943−45)
Keskusautohalli ja -kauppa Oy:n liike- ja tehdasrakennus (Turku 1945−48)
Paimion parantolan henkilökunnan asuinrakennus (1948)
Pohjoismaiden Yhdyspankin talo (Pansio 1949)
Osuuskassan talo (Turku 1953)
Raision kunnantalo (1954)
Merimaskun kirkon restaurointi (1954)
Asunto Oy Keskuspalatsi (Turku 1955)
Elokuvateatteri Ritz (Turku 1955)
Raision säästöpankki- ja asuntosiipi (1958)
Laitilan yhteiskoulu (1958)
Oripään seudun yhteiskoulun lisärakennus (1962)
Turun Suomalaisen Yhteiskoulun lisärakennus (1964−65)
Hän suunnitteli myös Naantalin kuparivuorella sijaitsevan Laivaston sankarivainajien muistoristin, joka paljastettiin 13. syyskuuta 1951.
Love Generation

Love Generation voi tarkoittaa seuraavia:
Love Generation, ruotsalainen yhtye
"Love Generation", Bob Sinclarin kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Love Generation”, voi hakea sivunnimihaulla, laajalla sivunnimihaulla tai tekstihaulla.
Llanelli Town AFC

Llanelli Town Association Football Club on jalkapalloseura Llanellin kaupungista. Seura pelaa kaudella 2018–2019 Walesin korkeimmalla sarjatasolla Walesin Valioliigassa. Llanelli on voittanut kertaalleen Walesin mestaruuden. Tämä tapahtui vuonna 2008.
Llanelli Town AFC on perustettu vuonna 1896. Kaudeksi 1912–1913 seura haki oikeutta pelata Walesin liigassa siirtyen ammattilaisseuraksi. He siirtyivät pelaamaan tuolloin Halfway Parkille. Walesin liigan seura voitti kaudella 2007–2008. Kaudella 2010–2011 Llnaelli voitti Walesin Cupin. Vuonna 2013 seura ajautui talousvaikeuksiin. Korkein oikeus lakkautti seuran huhtikuussa 2013, mutta seura perustettiin uudestaan kesällä 2013 nykyisellä nimellään. Seura aloitti kaudella 2013–2014 3. divisioonassa.
Linus Gerdemann
Aiheesta muualla

http://www.beepworld.de/members51/radsportfans/linus-gerdemann.htm (Arkistoitu – Internet Archive) (saksaksi)
Linus Glanzelius

| Linus Glanzelius> Euroopan parlamentin jäsen |
| --- | --- |
 27.2.2024–  
Ryhmä:  S&D-ryhmä
Henkilötiedot
Syntynyt: 28. joulukuuta 1990 (ikä 33) Göteborg, Ruotsi
Kansalaisuus:  ruotsalainen
Tiedot
Puolue:  Ruotsin sosiaalidemokraattinen työväenpuolue
Linus Glanzelius (s. 28. joulukuuta 1990 Göteborg, Ruotsi) on ruotsalainen poliitikko. Glanzelius edustaa  sosiaalidemokraattista työväenpuoluetta. Glanzelius on toiminut Euroopan parlamentin jäsenenä helmikuusta 2024 lähtien. Hän edustaa Euroopan parlamentissa sosialistien ja demokraattien ryhmää.
Aiheesta muualla

Linus Glanzelius Euroopan parlamentin jäsenet. Euroopan parlamentti.
Love Galore

| ”Love Galore” SZA ft>  Travis Scott |
| --- | --- | --- |

Singlen tiedot
 Albumilta: Ctrl
 Äänitetty : 2016
 Julkaistu: 28. huhtikuuta 2017
 Tuottaja(t): ThankGod4Cody, Carter Lang
 Tyylilaji: vaihtoehto R&B
 Kesto: 04.35
 Levy-yhtiö: Top Dawg, RCA
SZAn muut singlet
| ”Drew Barrymore” 2017 | ”Love Galore” 2017 | ”What Lovers Do” 2017 |
Travis Scottin muut julkaisut
| ”Goosebumps” 2017 | ”Love Galore” 2017 | ”Butterfly Effect” 2017 |
Love Galore on yhdysvaltalaisen laulaja-lauluntekijä SZAn musiikkikappale, jolla vierailee myös yhdysvaltalainen räppäri Travis Scott. Sen julkaisivat Top Dawg Entertainment ja RCA Records SZAn Ctrl-debyyttistudioalbumin toisena singlenä 28. huhtikuuta 2017. Kappaleen ovat sanoittaneet SZA ja Scott sen tuottajien eli ThankGod4Codyn, Carter Langin ja Terrence "Punch" Hendersonin kanssa. Kappaleelle on toteutettu myös Nabilin ohjaama musiikkivideo, jonka ensiesitys tapahtui 27. huhtikuuta 2017. Video ladattiin seuraavana päivänä SZAn YouTube-kanavalle.
"Love Galore" sai pääosin positiivisen vastaanoton musiikkikriitikoilta ja se sai myös Grammy-ehdokkuuden vuoden 2018 Grammy-palkintogaalassa kategoriassa "Paras rap/lauluduetto". Kaupallisesti kappale menestyi vain Pohjois-Amerikassa ja sielläkin kohtalaisesti, sen päästyä Kanadassa Canadian Hot 100-listan sijalle 84. ja Yhdysvalloissa Billboard Hot 100-listan sijalle 32. "Love Galore" on myynyt Yhdysvalloissa kolminkertaista platinaa.
Käännös suomeksi
Lars Vegard

| Lars Vegard |
| --- | --- |

Henkilötiedot
Syntynyt: 3. helmikuuta 1880 Vegårshei, Norja
Kuollut: 21. joulukuuta 1963 (83 vuotta) Oslo, Norja
Koulutus ja ura
Instituutti:  Oslon yliopisto
Tutkimusalue:  fysiikka
Palkinnot:  Pyhän Olavin ritarikunta
Lars Vegard (3. helmikuuta 1880 Vegårshei – 21. joulukuuta 1963 Oslo) oli norjalainen fyysikko, joka tutki erityisesti revontulia. Hän väitteli tohtoriksi vuonna 1913 ja toimi professorina Oslon yliopistossa 1918–1951.
Aiheesta muualla

Kuvia tai muita tiedostoja aiheesta Lars Vegard Wikimedia Commonsissa
Leiki

| Leiki Oy |
| --- | --- |
Yritysmuoto:  osakeyhtiö
Perustettu:  2000
Toimitusjohtaja:  Petrus Pennanen
Kotipaikka:  Helsinki, Suomi
Toimiala:  tietotekniikka
Tuotteet:  Leiki Focus
Liikevaihto:   2,0  milj. € (2016)
Kotisivu:  www.leiki.com
Infobox OKVirheellinen NIMI-arvo: 
Leiki Oy on suomalainen ohjelmistoalan yritys, joka tarjoaa patentoitua teknologiaa verkkosivustoille sisällön löytämiseen ja mainonnan kohdentamiseen. Teknologia perustuu yksityiskohtaiseen automaattiseen sisältöanalyysiin ja reaaliaikaiseen käyttäjän kiinnostusten oppimiseen. Leikin asiakkaita ovat kustantajat, vähittäiskauppiaat ja mainosalan yritykset Euroopassa ja Yhdysvalloissa.
Yrityksen pääkonttori sijaitsee Helsingissä ja Yhdysvaltain toimisto Piilaaksossa. Yrityksen on perustanut Petrus Pennanen Helsingissä vuonna 2000.
Tuote

Yhtiön tuote on nimeltään Leiki Focus. Tuote liitetään johonkin verkkosivustoon. Sivustossa tuote toimii siten, että se näyttää sivuston käyttäjälle tätä kiinnostavaa sisältöä. Tuotteen avulla voidaan myös kohdentaa mainontaa ja mainoskampanjoita sivuston käyttäjille. Tuotteen ominaisuuksiin kuuluu, että se analysoi sivujen sisältöä. Voidakseen näyttää sisältöä ja mainoksia käyttäjälle tuote tarkkailee käyttäjän kiinnostuksen kohteita ja vertaa sivujen sisältöä niihin.
Leiki on koko historiansa ajan kehittänyt Leiki Focus -tuotetta. Tuotteen kyky analysoida sisältöjä ja päätellä käyttäjien kiinnostuksia perustuu ontologiaan, jossa yli kaksi miljoonaa sanayhdistelmää liittyy yli 100 000 kieliriippumattomaan käsitteeseen.[lähde? ]
Asiakkaat ja palvelut

Suomessa muun muassa Yleisradion, MTV:n, Alma Median, Talentumin ja Allerin verkkopalveluihin on kytketty Leikin järjestelmä. Yhdysvalloissa Leikin asiakkaisiin kuuluu maailman suurin sisällönsuositteluverkosto Outbrain.
Useisiin Suomen suurimpiin verkkopalveluihin kytketty Leikin palvelu seuraa jatkuvasti kaikkien kävijöiden selauskäyttäytymistä, päivittää sen perusteella kuhunkin selaimeen liittyvää reaaliaikaista kiinnostusprofiilia ja suosittelee todennäköisesti kiinnostavaa sisältöä sekä sivulla olevien aiheiden että käyttäjän kiinnostushistorian perusteella. Leikin tietokannoissa on lähes kaikkien suomalaisten selainten reaaliaikaiset kiinnostustiedot. Leikin seuranta on anonyymiä ja sen voi halutessaan kytkeä pois.
Yrityksen tarjoamat suositteluelementit löytää suomalaisten mediayhtiöiden palveluista kuten yle.fi, iltalehti.fi, mtv.fi ja suomi24.fi esimerkiksi otsikoiden "Poimintoja Ylen sisällöstä", "Lisää aiheesta" ja "Suosittelemme" alta. Tyypillisesti palveluiden etusivuilla elementit suosittelevat sisältöjä käyttäjän kiinnostushistorian perusteella, ja artikkelisivuilla suositellaan kyseisen artikkelin aiheisiin liittyvää sisältöä. Tarkoituksena on saada käyttäjä löytämään kiinnostava sisältö sekä saman palvelun sisältä että muista mediayhtiön palveluista ilman tarvetta käyttää hakukonetta.
Julkisella sektorilla Leikiä käyttää Ympäristöministeriön Tarkkailija-palvelu, johon Leiki integroi kaikkien Suomen kuntien ja useimpien ministeriöiden artikkelit, dokumentit ja muut verkossa näkyvät sisällöt. Palvelu mahdollistaa tiedon hakemisen tiettyyn paikkaan ja aiheeseen liittyen niin että monimerkityksellisten sanojen kuten "Vesijärvi" tai "Kallio" oikea merkitys selvitetään ja haku kohdistetaan siihen. Palvelu tarjoaa myös suositteluelementin, jolla julkishallinnon sisällöt voidaan yhdistää toisiinsa organisaatiorajojen yli.
Vähittäiskaupan puolella Leikin asiakkaisiin kuuluvat Keskon suomalaiset verkkopalvelut.
Palkintoja

2005 Red Herring Top 100 European technology companies;
2007 European ICT Prize;
2007 UK Newspaper Awards, Most Innovative Technology for Financial Times Mobile News Reader;
2008 Vuoden Mediainnovaatio
2015 Good Practice for Environmental Information, Office of the United Nations High Commissioner for Human Rights
Aiheesta muualla

Leikin verkkosivut
Lars Thiodolf Krogius

Lars Krogius 1860-luvulla.
Lars Thiodolf Krogius (29. tammikuuta 1832 Pyhtää – 9. maaliskuuta 1890 Helsinki) oli suomalainen laivanvarustaja ja valtiopäivämies.
Krogiuksesta tuli merikapteeni 1856, ja hovineuvoksen arvon hän sai 1880. Hän purjehti venäläis-amerikkalaisen yhtiön palveluksessa 1857–1863 kolmesti maapallon ympäri. Helsingin merikoulun johtajana hän toimi 1863–1889. Krogius perusti 1872 höyrylaiva-asioimiston ja huolintaliikkeen, sittemmin nimellä Ab Lars Krogius Oy ja 1883 yhdessä muiden kanssa Suomen Höyrylaiva Oy:n, jonka toimitusjohtaja hän oli kuolemaansa saakka. Hän edisti meriyhteyksien luomista Länsi-Eurooppaan.
Krogius oli Naantalin edustaja porvarissäädyssä valtiopäivillä 1872, 1877–1878, 1882 ja 1885. Hän oli valtiopäivämiehenä liberaali, vaikka ei ollutkaan minkään puoleen jäsen.
Krogiuksen poikia olivat Lars Krogius nuorempi ja  Ernst Krogius.
Aiheesta muualla

Krogius, Lars hakuteoksessa Uppslagsverket Finland (2012). (ruotsiksi)
Lappfjärdin tuulivoimapuisto

| Lappfjärdin tuulivoimapuisto Lappfjärd vindkraftspark |
| --- | --- |
Valtio:  Suomi
Sijainti:  Kristiinankaupunki
Koordinaatit:  62°11′20″N, 21°33′18″E
Rakentaminen alkoi:  2022 
Sähköverkkoon:  2023 alussa 
Valmistunut:  2023 lopulla 
Kustannus:  200 miljoonaa € 
Perustaja:  CPC Germania 
Rakennuttaja:  CPC Finland Oy 
Omistaja:  Wind Farm Lappfjärd Oy
Tuulivoimapuisto
Tyyppi:  maatuulivoimalaitos
Sähköasema:  1
Liittymisjännite:  110 kV
Korkeus:  20–63 m 
Pinta-ala:  13 km² 
Tuulivoimalat:  39 × Vestas V162 (6,2 MW) 
Kapasiteetti:  250 MW  
 fiLappfjärdin tuulivoimapuisto 
Lappfjärdin tuulivoimapuisto (ruots. Lappfjärd vindkraftspark) on Pohjanmaalla Kristiinankaupungin Lapväärtissä sijaitseva tuulivoimapuisto, jossa toimii 39 tuulivoimalaitosta. Niiden kokonaiskapasiteetti on 250 megawattia. Voimalat on rakentanut CPC Finland ja ne omistaa Wind Farm Lappfjärd Oy, joka on Prime Capitalin tytäryhtiö.
Tuulipuiston itäpuolella sijaitsevat Lakiakankaan tuulivoimapuisto (1 ja 2) sekä Lakiakankaan tuulivoimapuisto 3. Ne muodostavat tämän kanssa melko yhtenäisen tulivoimapuistojen alueen.
Yleistä

Lappfjärdin tuulivoimapuisto sijaitsee 10 kilometriä kaupungin keskustaajamasta kaakkoon päin ja 12 kilometriä Isojoen taajamasta luoteeseen. Lännessä sijaitsevalle merenrannikolle on matkaa 8 kilometriä. Kaikki voimalaitokset ovat valtatien 8 itäpuolella. Tuulipuiston pituus on 9 kilometriä, leveys 6 kilometriä, ja kaikki voimalaitokset sisällensä sulkevan alueen pinta-ala on 13 neliökilometriä. Tuulipuistoksi kaavoitetun alueen pinta-ala on 22 neliökilometriä. Voimalat sijaitsevat 20–63 metriä mpy.
Tuulivoimalaitokset ovat tanskalaisen Vestaksen valmistamaa Vestas V162-mallia, jonka napakorkeus on 230 metriä, tuuliturbiinin halkaisija 162 metriä, ja jonka kapasiteetti on 6,2 megawattia. Alkuperäisen suunnitelman mukaan kaikki voimalaitokset olisivat samaa voimalamallia, mutta on myös esitetty niiden olevan teholtaan suurempia .
Tuulipuistosta on yksi tieyhteys valtatielle 8 Träskvikin kohdalla ja toinen Kärjenkosken ja Uttermossanin väliselle yhdystielle 17017. Voimala-alueella tuulivoimaloiden tuottaman sähkön jännite on yleensä satoja voltteja. Se nostetaan muuntajalla voimala-alueelle sopivaan kilovolttiarvoonsa ja johdetaan maakaapeleilla tuulipuiston sähkökeskukseen. Siellä sähkön jännite nostetaan 110 kilovolttiin ja sieltä se siirretään Kristiinankaupungin lähellä sijaitsevaan Arkkukallion sähköasemalle omaa sähkölinjaa pitkiin, jossa sähkö nostetaan 220 kilovoltin kantaverkkoon .
Historiaa

Tuulivoimapuiston suunnittelu alkoi vuonna 2011. Suunnitelmasta tuli kaksiosainen niin, että hankkeeksi otettiin kaksi vierekkäistä tuulivoimapuistoa. Suunnittelun alkuvaiheessa oletettiin tuulivoimaloiden kapasiteetiksi 3 megawattia. ELY-keskus antoi ympäristövaikutusten arviointimenettelyssä (YVA) lausunnon kesäkuussa 2012. Kristiinankaupunki alkoi laatia Lappfjärdin tuulivoimapuistolle osayleiskaavaa marraskuusta 2011 alkaen ja sitten julkaisi sen sen sitten kesäkuussa 2015. Etelä-Pohjanmaan ELY-keskus huomautti kuukausi myöhemmin sen puutteista ja kehotti ottamaan kaavan uudelleen käsittelyyn. Näin kaupunki marraskuussa tekikin, mutta ilman muutoksia. Kaavasta kuitenkin valitettiin ja valitus eteni Korkeinpaan hallinto-oikeuteen asti, mutta valitus hylättiin joulukuussa 2018.
Carelin toimi rakentamisen koordinaattorina, kun rakennustyöt aloitettiin alkusyksyllä 2021. Tuulivoimapuiston rakentaminen tehtiin kaksivaiheisesti. Ensimmäinen vaihe valmistui 18 kuukaudessa vuoden 2022 lopulla ja silloin otettiin käyttöön 31 tuulivoimalaitosta. Niiden yhteinen kapasiteetti oli 192 megawattia ja ne liitettiin sähköverkkoon alkutalvesta 2023. Toinen vaihe muodostuu kahdeksasta tuulivoimalasta, joiden yhteiskapasiteetti on noin 58 megawattia. Sen rakentaminen alkoi kesäkuussa 2023 ja se valmistunee vuoden 2023 lopulla. Alkuperäisen suunnitelman kapasiteetti oli 242 megawattia, mutta kahdeksan uusinta voimalaa ovatkin suurempia, jolloin kokonaiskapasiteetiksi tulee 250 megawattiin.
Aiheesta muualla

Lappfjärd, CPC Germania
Lars Tingsten

| Lars Tingsten |
| --- | --- |

Ruotsin sotaministeri
 1905–1907  
Henkilötiedot
Syntynyt: 1857
Kuollut: 1937 (79–80 vuotta)
Kansalaisuus:  ruotsalainen
Ammatti:  upseeri, poliitikko
Lars Tingsten (1857–1937) oli ruotsalainen kenraali, joka toimi maansa sota- eli puolustusministerinä vuosina 1905–1907. Hän julkaisi sotimisen teoriaa ja historiaa sekä puolustuspolitiikkaa käsitteleviä kirjoja. Hänen veljenpoikansa oli Herbert Tingsten.
Aiheesta muualla

Kuvia tai muita tiedostoja aiheesta Lars Tingsten Wikimedia Commonsissa
Liike (fysiikka)

Liike tarkoittaa fysiikassa kappaleen paikan jatkuvaa muutosta suhteessa johonkin koordinaatistoon. Liike voi olla suoraviivaista tai käyräviivaista. Liike voi olla myös tasaista tai muuttuvaa. Tasaisessa liikkeessä kappaleen nopeus ja liikkeen suunta pysyvät vakiona. Mekaniikan ensimmäisen peruslain mukaan kappaleen liike on tasaista, jos siihen ei vaikuta mikään ulkoinen voima tai jos siihen vaikuttavat voimat kumoavat toisensa. Jos kappaleeseen vaikuttaa vakiovoima, se on tasaisesti kiihtyvässä liikkeessä.  Käyräviivaisessa liikkeessä kappaleeseen vaikuttaa sen rataan nähden poikittaissuuntainen kiihtyvyys. Eräs käyräviivaisen liikkeen erikoistapaus on ympyräliike. Liikettä on myös pyörimisliike
Liikettä kuvataan Newtonin liikelakien ja suhteellisuusteorian avulla.
Aiheesta muualla

Wikimedia Commonsissa on kuvia tai muita tiedostoja aiheesta .
Opetus.tv: Fysiikan etäopiskeluympäristö, Liikkeen lait
Leonid Hrabovskyi

| Leonid Hrabovskyi |
| --- | --- |
 Leonid Hrabovskyi lokakuussa 2008.
Henkilötiedot
Syntynyt: 28. tammikuuta 1935 Kiova, Ukrainan SNT
Ammatti:  säveltäjä
Muusikko
Aktiivisena:  1959–
Tyylilajit:  sarjallisuus
  [ Muokkaa Wikidatassa ] [ ohje ]  
Leonid Hrabovskyi, ukr. Леонід Грабовський, (28. tammikuuta 1935 Kiova, Ukrainan SNT) on ukrainalainen säveltäjä.
Hrabovskyin isä oli Kiovan ooppera- ja balettiteatterin orkesterin viulisti. Isä kuoli Stalinin vainoissa 1930-luvulla, ja Hrabovskyi vietti lapsuuteensa Kurskin alueella Venäjällä. Hän palasi Kiovaan toisen maailmansodan jälkeen ja opiskeli säveltämistä Kiovan konservatoriossa 1954–1959 opettajinaan ensin Lev Revutskyi ja sitten Borys Ljatošynskyi. Hän opetti itsekin konservatoriossa 1961–1963 ja 1966–1968.
Hrabovskyin sävellysdebyytti Neljä ukrainalaista kansansävelmää sekakuorolle ja sinfoniaorkesterille (1959) sai vuonna 1962 Neuvostoliiton sävellyskilpailussa ensimmäisen palkinnon, ja Dmitri Šostakovitš arvosti sitä suuresti. Hrabovskyia ei kiinnostanut virallinen sosialistinen realismi, vaan hän oli kiinnostunut modernistisista sävellystekniikoista, joita Neuvostoliitossa ei hyväksytty. Hän sovelsi aluksi kaksitoistasäveljärjestelmää mutta liittyi myöhemmin niin sanottuun Kiovan avantgardeen. Ryhmässä olivat mukana säveltäjät Valentyn Sylvestrov, Vitali Godzjatskyi, Volodymyr Zahortsev ja Volodymyr Huba. Hän käänsi venäjäksi länsimaisia musiikinteorioita käsitteleviä oppikirjoja. Hrabovskyi kiinnostui sarjallisesta musiikista ja sävellysmenetelmistä, jotka perustuvat matemaattisiin algoritmeihin, esimerkkinä Concerto misterioso (1977), jonka pohjalla on ukrainalaisten kansanlaulujen melodisia rakenteita. Hän on omistanut sen kansanomaista tyyliä noudattaneelle taidemaalarille Kateryna Bilokurille.
Neuvostolehdistö arvosteli 1960-1970-luvulla kovin sanoin Hrabovskyin sävellyksiä, eikä niitä juuri esitetty Ukrainassa. Hän ansaitsi elantonsa säveltämällä elokuvamusiikkia, muun muassa Juri Iljenkon varhaisiin ohjauksiin. Hrabovskyi joutui kuitenkin lähtemään Kiovasta Moskovaan, ja vuonna 1990 hän muutti Yhdysvaltoihin, jossa hän jatkoi sävellystyötä ja sävelsi muun muassa Šostakovitšin muistolle sävellyksen Hlas 2 (1994) bassoklarinetille.
Llanfairfechanin rautatieasema

Llanfairfechanin rautatieasema on rautatieasema Llanfairfechanin kaupungissa Conwyn alueella, Walesissa. Se sijaitsee North Wales Coast Linen varrella.
Asema avattiin toukokuussa 1860. Sitä käytti 14 040 matkustajaa kaudella 2017–2018.
Liikavarvas

Kivuliaita liikavarpaita.
Liikavarpaat ovat jalkateriin muodostuvia kovettumia, jotka saattavat olla erittäin kivuliaita. Liikavarpaita voidaan hoitaa leikkaus- tai lääkehoidolla. Känsä on samankaltainen ilmiö muualla elimistössä. Nimestään huolimatta liikavarpailla ei ole mitään tekemistä ylimääräisten varpaiden eli polydaktylian kanssa.
Liikavarpaiden synnylle voivat altistaa liian pienet tai hankaavat kengät. Liikavarpaat muodostuvat yleensä jalkoihin niihin kohtiin, joissa jalan iho hankaa kenkää vasten, jolloin hankaamisen seurauksena iho ärsyyntyy ja kovettuu.
Känsiä voi muodostua esimerkiksi käsiin alueelle, jolla käden iho esimerkiksi työn tai harrastuksen takia altistuu jatkuvalle hankaukselle.
Känsä poistetaan apteekista saatavilla lääkkeillä (voiteilla) tai esimerkiksi lääkärissä jäädyttämällä. Itse leikkaamalla känsää ei pysty poistamaan, vaan se kasvaa yleensä uudestaan samaan kohtaan, varsinkin jos jalkaan kohdistuva epätavallinen hankaus säilyy ennallaan.
Tietoa muualta

Känsä eli liikavarvas - terveyskirjasto.fi